Η βιωσιμότητα των δερματικών μοσχευμάτων μετά την εφαρμογή συμπυκνώματος αιμοπεταλίων: πειραματική και κλινική μελέτη
Creators: name: Χαντές, Αχιλλέας Κ.
Publisher: name: Aristotle University of Thessaloniki
Year: 2013
Subjects: Πλαστική Χειρουργική
Συμπύκνωμα Αιμοπεταλίων
Αυξητικοί Παράγοντες
Μεταμόσχευση Δέρματος
Plastic Surgery
Platelet Rich Plasma
Growth Factors
Skin Grafting

description: Η μεταμόσχευση δέρματος είναι από τις συχνότερες επεμβάσεις στην πλαστική χειρουργική. Η πρόσληψη ενός δερματικού μοσχεύματος εξαρτάται και από την επαναγγείωσή του στη δέκτρια περιοχή, ενώ η εφαρμογή πλάσματος πλούσιου σε αιμοπετάλια (platelet rich plasma, PRP) συμβάλλει στην επούλωση ιστικών ελλειμμάτων. Σκόπος της ήταν η αξιολόγηση της επίδρασης του PRP στην επαναγγείωση δερματικών μοσχευμάτων και στην έκβαση της δερματικής αυτομεταμόσχευσης. Δερματικά μοσχεύματα ολικού πάχους (4Χ4cm), ελήφθησαν από τα ωτικά πτερύγια 20 κονίκλων. Τα 40 συνολικά ελλείμματα καλύφθηκαν ως εξής: το έλλειμμα του δεξιού πτερυγίου με το ετερόπλευρο μόσχευμα και έγχυση PRP στη δέκτρια περιοχή (ομάδα Α), ενώ το έλλειμμα του αριστερού πτερυγίου μόνο με το ετερόπλευρο μόσχευμα(ομάδα Β). Η αξιολόγηση της επίδρασης του PRP έγινε την 7η μετεγχειρητική ημέρα. Ακολουθούσε λήψη των μοσχευμάτων για ιστολογική μελέτη. Ιστικά ελλείμματα 20 ασθενών αντιμετωπίστηκαν με μεταμόσχευση δέρματος και ταυτόχρονη εφαρμογή PRP. Η εντόπιση του ελλείμματος αφορούσε στο κάτω άκρο (ν=11), στο άνω άκρο (ν=5) και στον κορμό (ν=4). Την 5η μετεγχειρητική ημέρα γινόταν αφαίρεση της επίδεσης. Ακολουθούσε κλινική αξιολόγησή και λήψη ιστοτεμαχίων για ιστολογική μελέτη.Η ιστολογική ανάλυση στην πειραματική μελέτη έδειξε ότι ο κλασματικός και απόλυτος όγκος των αγγείων ήταν στατιστικά σημαντικά αυξημένος στην ομάδα Α, κατά 65% (p&lt;0.008), σε σχέση με την ομάδα Β. Στη κλινική μελέτη ο μέσος χρόνος επούλωσης των μοσχευμάτων, σε ποσοστό &gt;90%, ήταν 15 ημέρες. Συμπερασματικα η τοπική έγχυση PRP στη δέκτρια περιοχή οδηγεί σε αύξηση της νεο-αγγειογένεσης του μοσχεύματος και σε μείωση του χρόνου επούλωσης της μεταμοσχευθείσης περιοχής.
description: Skin grafting is a common plastic surgical procedure. Successful graft take is based on the revascularization of the graft to the recipient site, whereas application of platelet rich plasma (PRP) is considered to enhance healing process of tissue defects.The aim of the present thesis was the impact of the application of PRP in enhancing take of skin autografts. Full thickness skin grafts (4x4 cm) were harvested from both ears of 20 rabbits. The right defect was covered by the contralateral graft and local application of PRP (Group A), whereas the left by the contralateral graft (Group B).The grafts were evaluated by morphological and histological study of samples taken on 7th postoperative day. Tissue deffects of 20 patients were treated with skin grafting and simultaneous local application of PRP. The location of the defects was the lower extremity in 11 patients, the upper limb in 5 and the trunk in 4.On the 5th postoperative day dressing was removed and followed by clinical evaluation of the graft take and histological confirmation. Histological results of experimental study showed that the fractional and absolute volumes of vessels were higher (65%) in group A compared to group B. This increase was statistically significant (p &lt; 0.008). The average healing time of the grafted areas in clinical study was 15 days in a percentage greater than 90%.Conclusively the application of PRP over the recipient area increases the volume of new vessels of skin graft and reduces healing time of grafted areas.